Jaak Juske

**Jaak Juske** (sündinud 12. detsembril 1976 Tartus) on eesti poliitik, õpetaja ja publitsist. Ta oli XIV Riigikogu liige.

Alates 1999. aastast on ta Sotsiaaldemokraatliku Erakonna liige.

Jaak Juske on ka Tallinna linnavolikogu ja Põhja-Tallinna linnaosakogu (varasem halduskogu) liige.

Ta on kirjutanud Tallinna, Tartu, Narva, Pärnu ja Eesti ajaloost ning teinud rohkelt ajaloomatku. Alates 2013. aastast töötab Juske õpetajana Gustav Adolfi Gümnaasiumis. 2018. aastal sai Juske muinsuskaitseameti tunnustuse "Aasta päranditutvustaja".

## Haridus
*1984–1995 Tartu 15. Keskkool
*1995–2005 usuteadus Tartu Teoloogia Akadeemias ja EELK Usuteaduse Instituudis
**1999–2000 praktika EELK Sangaste koguduses
**1999–2003 külalistudeng Tartu Ülikoolis
*2008–2009 ajalugu Tallinna Ülikoolis
*2021–2022 Eesti Kunstiakadeemia arhitektuuri konserveerimise ja restaureerimise täiendkursus

Juske läbis 2019. aastal kõrgemad riigikaitse kursused.

Aastast 2000 Eesti Üliõpilaste Seltsi liige.

Jaak Juskel on keskharidus.

## Töökäik
* 1994 Postimehe reporter
* 1997–1998 Parempoolsete Erakonna ja Rahvaerakonna pressiesindaja
* 1999 Mõõdukate valimiskampaania juht Elvas
* 1999–2002 Tallinna Linnavolikogu Rahvaerakonna Mõõdukad fraktsiooni nõunik
* 2002–2003 Riigikogu Mõõdukate fraktsiooni nõunik
* 2003–2004 NATO ühingu projektijuht
* 2004–2005 Sotsiaaldemokraatliku Erakonna (SDE) pressiesindaja ja kampaaniajuht
* 2005–2009 Tallinna Linnavolikogu SDE fraktsiooni nõunik
* 2009 SDE Tallinna valimiskampaania juht
* 2004–2010 SDE Tallinna piirkonna esimees
* 2009–2011 AS Tallinna Tööstuspargid nõukogu liige
* november 2009 – oktoober 2013 Põhja-Tallinna halduskogu aseesimees ja ettevõtluskomisjoni esimees
* november 2009 – oktoober 2013 Tallinna Linnavolikogu linnavarakomisjoni esimees
* september 2010 – oktoober 2013 Tallinna Linnavolikogu aseesimees, SDE fraktsiooni esimees
* november 2013 – november 2017 Tallinna Linnavolikogu SDE fraktsiooni ja keskkonnakomisjoni aseesimees
* november 2009 – detsember 2020 Tallinna Linnavolikogu SDE fraktsiooni liige
* alates 2009 novembrist Põhja-Tallinna halduskogu (alates 2017 linnaosakogu) liige
* alates 2013 augustist Gustav Adolfi Gümnaasiumi ajaloo- ja ühiskonnaõpetuse ning usundiloo õpetaja
* alates 2017 märtsist usundilooõpetaja Tallinna Reaalkoolis
* juuni 2019 – märts 2022 Riigikogu riigikaitsekomisjoni liige
* alates 2020 Tallinna Rahvaülikooli lektor
* juuni 2021 – mai 2025 Eesti Posti emissioonikomisjoni liige
* märts 2022 – märts 2023 Riigikogu kultuurikomisjoni liige
* mai 2022 – aprill 2023 NATO parlamentaarse assamblee Eesti delegatsiooni liige
* juuli 2022 – märts 2023 Riigikogu riigieelarve kontrolli erikomisjoni aseesimees
* alates 2023 märtsist Tallinna Linnavolikogu SDE fraktsiooni liige
* alates 2023 augustist Pelgulinna riigigümnaasiumi ajaloo-, ühiskonnaõpetuse-, usundiloo- ja giidinduse õpetaja
* detsember 2023 – detsember 2025 Lääne-Tallinna Keskhaigla nõukogu liige
* veebruar 2024 – november 2025 Tallinna Linnavolikogu rahanduskomisjoni esimees

## Poliitiline tegevus
### Erakondlik kuuluvus
* 1997–1999 Erakond Parempoolsed (aastast 1998 Rahvaerakond)
* alates 1999. aastast Sotsiaaldemokraatlik Erakond (aastani 2004 Rahvaerakond Mõõdukad)

### Kandideerimine valitavatesse kogudesse
Jaak Juske on kandideerinud Elva linna volikokku 1996. aastal (sai 25 häält) ja 1999. aastal (8 häält). Tallinna volikokku on ta kandideerinud järgmistel aastatel: 2002 (12 häält), 2005 (22 häält), 2009 (227 häält), 2013 (458 häält), 2017 (1271 häält), 2021 (712 häält) ja 2025 (1267 häält).

Ta on olnud alates 2009. aastast Tallinna linnavolikogu ja Põhja-Tallinna halduskogu/linnaosakogu liige.

Jaak Juske on kandideerinud Riigikokku Mõõdukate nimekirjas 1999. aasta Riigikogu valimistel, kus sai 47 häält, ja 2003. aasta Riigikogu valimistel, kus sai 26 häält. 2007. aasta Riigikogu valimistel kandideeris ta Sotsiaaldemokraatliku Erakonna nimekirjas ja sai 124 häält. 2011. aasta Riigikogu valimistel sai ta 123 häält. 2015. aasta Riigikogu valimistel sai ta 476 häält. 2019. aasta märtsivalimistel kogus Juske 672 häält ning sai pärast Sven Mikseri minekut Euroopa Parlamenti sama aasta juunis Riigikogu liikmeks.

Ta kandideeris 2023. aasta valimistel Riigikokku, kogus valimisringkonnas nr 1 (Haabersti, Põhja-Tallinn ja Kristiine) 814 häält ega osutunud valituks.

### Tegevus Tallinna Linnavolikogus
Linnavolikogu liikmena on Juske pööranud tähelepanu eelkõige korruptsioonile linnasüsteemis, samuti lasteaedade rahastamise ja linna ajaloopärandi jäädvustamisega seotud küsimustele.

2009. aasta sügiseni oli Jaak Juske üks Tallinna opositsiooni juhte, kes kritiseeris teravalt tollast võimuparteid, Keskerakonda. Kahel korral kaebas linnavõim ja Keskerakond ta tehtud kriitika pärast kohtusse, Juske mõisteti aga mõlemal korral kohtus õigeks. Jusket on süüdistatud, et pärast koalitsiooni moodustamist Sotsiaaldemokraatliku Erakonna ja Keskerakonna vahel Tallinnas 2009. aasta novembris, ei pööranud ta enam Keskerakonna juhtimisvigadele tähelepanu senise teravusega.

9. septembril 2010 esitas Sotsiaaldemokraatliku Erakonna Tallinna piirkonna juhatus Jaak Juske Tallinna Linnavolikogu aseesimehe kandidaadiks Sotsiaaldemokraatliku Erakonna juhatuse poolt sellelt ametikohalt tagasi kutsutud Katrin Saksa asemel.

23. septembril 2010 valiti Juske Tallinna Linnavolikogu Sotsiaaldemokraatliku Erakonna fraktsiooni esimeheks. Pressiteates kinnitas Juske, et tema jaoks on jätkuvalt tähtis sotsiaaldemokraatlike väärtuste kaitsmine linnavolikogus. "Fraktsioon alustas mullu oma tööd ettepanekuga muuta volikogu töö avatumaks. Nii kaasati esimest korda volikogu komisjonide töösse aktiivsete kodanikeühenduste esindajad."

Järgnenud volikogu istungil valiti ta ametist lahkunud Katrin Saksa asemel 41 poolt- ja 10 vastuhäälega Tallinna Linnavolikogu aseesimeheks. Tema hüvitise suuruseks sellel ametikohal kinnitati 55 protsenti 23 870-kroonisest palgaastmest  (eelkäijal 26 040 krooni, seega vähenes hüvitis eelkäijaga võrreldes 8,3%) kuus. Pärast ametisse valimist tõi Juske välja linna jaoks lähiaja kõige olulisemad ülesanded: "Täna on aga eriti oluline tagada hätta sattunud inimeste toimetulek, sest töötuid on Tallinnas jätkuvalt üle 20 000. Meie ettepanekul on linn juba rakendanud uusi abimeetmeid lastega perede aitamiseks. Lähikuudel asub linnavolikogu aga arutama uut sotsiaalset abipaketti."

Tallinna Linnavolikogu liikmena on Jaak Juske seisnud lasteaedade jätkusuutliku rahastamise eest. Ta tegi ettepaneku linnavolikogu revisjonikomisjonile uurida võimalikke korruptsioonijuhtumeid. Juske on pakkunud välja idee taastada Tallinna vanim supelrand Russalka juures. Tema ettepanekul asutati 2012. aasta lõpus Tallinna kauaaegseima linnapea Anton Uessoni nimeline stipendium. Ka pakkus Juske välja idee anda mõnele tänavale või väljakule Tallinna esimese eestlasest linnapea auks Lenderi nimi. Linnavalitsus on toetanud Juske plaani paigaldada mälestusmärk Voldemar ja Elfriede Lenderile.

Juske on juhtinud linnavolikogus linnavarakomisjoni ja rahanduskomisjoni.

## Looming
### Raamatud
*"Viisaastak õpilasmalevas", kaasautor, 2008
* "Lood unustatud Tallinnast", Pegasus, Tallinn 2012
* "Lood unustatud Tartust", Pegasus, Tallinn 2013
* "Lood unustatud Tallinnast II. Tööstused", Pegasus, Tallinn 2013
* "Imelik nõukaaeg. Isa põnevad jutud ajaloost", Randvelt, Tallinn 2013
* "Tallinna märtsipommitamine 1944", Pegasus, Tallinn 2014
* "Eesti kuulsad meresõitjad ja piraadid. Isa põnevad unejutud ajaloost", Randvelt, Tallinn 2014
* "Lood unustatud Narvast", Pegasus, Tallinn 2014
* "Eesti kuningad, rüütlid ja printsessid", Randvelt, Tallinn 2014
* "Tallinna vanalinna kummitusmajad", Randvelt, Tallinn 2015
* "Lood unustatud Pärnust", Pegasus, Tallinn 2015
* "Salapärase Venemaa lugu", Randvelt, Tallinn 2015
* "Härjapea jõe saladus", Hea lugu, Tallinn 2016
* "100 põnevat lugu Tallinnast", Pegasus, Tallinn 2016
* "Pelgulinna aja lugu", Randvelt, Tallinn 2016
* "Sada põnevat lugu Eesti Vabariigist", Pegasus, Tallinn 2017
* "Islami põnev lugu", Randvelt, Tallinn 2017
* "Kalamaja aja lood", Randvelt, Tallinn 2017
* "Kelmiküla aja lood", Randvelt, Tallinn 2018
* "Eesti kummituslossid", Randvelt, Tallinn 2018
* "Tallinn – erilised hetked", tekstide autor, Tallinn 2019
* "Põnevad lood vanast Tallinnast", Randvelt, Tallinn 2019
* "Kassisaba aja lood", Randvelt, Tallinn 2019
* "Tallinna olulised hävinud ehitised", Hea Lugu, Tallinn 2020
* "800 aastat lugusid Tallinnast", Pegasus, Tallinn 2020
* "Ukraina – palju kannatanud vapper maa", Randvelt, Tallinn 2022
* "Vana Tallinna põnevad lood", Pegasus, Tallinn 2022
* "Tartu olulised hävinud ehitised", Hea Lugu, Tallinn 2022
* "Tallinna vanalinna kõhedad kummituslood", Pegasus, Tallinn 2023
* "Tallinna vanalinna 50 põnevat detaili", Pegasus, Tallinn 2023
* "Tartu saladuste mägi. Toomemäe põnevad lood", Pegasus, Tallinn 2024
* "Eesti salapärased kummituslossid", Pegasus, Tallinn 2024
* "Eesti põnevad legendid ja pärimused", Pegasus, Tallinn 2025
* "Kroonitud pead Eestit külastamas", Hea Lugu, Tallinn 2026

Juske on olnud ka mitme ajalooteemalise raamatu toimetajaks.

### Filmid
Jaak Juske on osalenud ajalookonsultandina järgmistes filmiprojektides:
* O2, 2020
*Apteeker Melchior, 2021
*Kuulsuse narrid, 2023
* "Omariikluse katkematu punane lõng: Välis-Eesti kirjanik Enn Nõu meenutab riigivanem August Reid", jutustaja roll

### Näitused
*1994 Tartu Linnamuuseumis näitus 1944. aasta lahingutest Tartus 
*1995 Tartumaa Muuseumis näitus teise maailmasõja sündmustest Elvas
*2019 fotonäitus Vabaduse väljakul "Laulupeo teekond läbi aja"
*2021 Kalamaja muuseumi ekspositsiooni ajalookuraator
*2023 näitus Kalamaja tööstusajaloost
*2023 näitus Telliskivi tänava ajaloost
*2025 näitus "Elektrikappide uus elu"

### Ooperilibreto ja lavastus
* 2000. aastal etendus Tallinnas Pühavaimu kirikus Juske kirjutatud ja lavastatud etendus ristikiriku teisest aastatuhandest
*6. novembril 2016 etendus Nordea kontserdimajas Juske kirjutatud libreto järgi lavastatud rokkooper "Gustav Adolfi kooli saladus"

### Artiklid ja raadiosaated
Alates 1993. aastast on Jaak Juske avaldanud ajakirjanduses sadu artikleid, andnud intervjuusid ning esinenud raadiosaadetes.
*1994. aastal ilmus Jaak Juskelt Tartu Postimehes artiklite sari Tartu linna ajaloost
*Aastatel 2000–2020 esines Jaak Juske regulaarselt Raadio 7 kultuuriajaloo saates "Roosiaed" 
*Jaak Juske: Rikas riik, veel rikkam poliitik, delfi.ee, 9. jaanuar 2007
*Jaak Juske: Maksude ülelaekumine ei klapi heitunute arvuga, Delfi, 22. november 2010
*Jaak Juske: Streikimine on su põhiseaduslik õigus, DELFI, 25. oktoober 2010
* Alates 2013. aastast on Juske toimetanud Pelgulinna asumilehte
*2016–2018 ilmus Jaak Juskelt Delfis artiklite sari Eesti unustatud hoonetest ja paikadest
*2020–2023 ilmus Juskelt ajakirjas Eesti Ajalugu vähetuntud Eesti olulisi hooneid tutvustav artiklite sari
*Minu elu muutnud raamat: Wikmani poisid, ERR, 27. oktoober 2025

## Ühiskondlik tegevus
*Eesti Üliõpilaste Selts
*2003. aastast Tallinna õpilasmalevas komandör
*Telliskivi Selts
*Pelgulinna Selts
*Kaitseliit
* Riigivanem August Rei Sihtasutus

## Tunnustus
*2013 Jaak Juske raamat „Lood unustatud Tartust” valiti Tartu aasta teoks
*2018 Muinsuskaitseameti tunnustus "Pärandi tutvustaja"
*2023 Rahva Raamatu Aasta lasteraamatu autor
*2025 Harjumaa teenetemärk
*2025 Tallinna aasta linnakodaniku nominent

## Isiklikku
Tema isa oli kunstiteadlane Ants Juske ja ta ema on psühholoog Mare Väli.

Jaak Juske on abielus Kristi Juskega. Neil on neli last: Josef (2000), Brita (2004), Emma (2007) ja Mirtel (2015).

## Viited

## Välislingid
*Jaak Juske blogi
*Jaak Juske Facebookis
*http://www.ohtuleht.ee/760714/ajaloolane-jaak-juske-tallinna-tegelik-turismimagnet-on-puitasumid